RUNAS prasmes pārbaudes mutvārdu daļā ir 3 dažādi uzdevumi. 

· intervija (pretendenta atbildes uz desmit jautājumiem par sevi);

· saruna par doto sadzīves situāciju;

· stāstījums par attēlu un savu domu izteikšana.

Otrā un trešā uzdevuma veikšanu pretendentam atvieglo darba lapa ar veicamā uzdevuma aprakstu un sarunas plāns, krāsains attēls.

Izpildes laiks - līdz 15 min.
Intervija

Pārbaude sākas ar interviju – sarunu, lai iepazītos.

Pretendents atbild uz jautājumiem, piem., nosauc vārdu, uzvārdu, adresi, dzimšanas datus, nodarbošanos u.tml.

Pretendentam arī jāprot atbildēt uz jautājumiem par interesēm, brīvo laiku, ģimenes locekļiem u.tml.

Saruna par sadzīves situāciju

Šī situācija varētu būt zināma no ikdienas dzīves, piem., dienas režīms, pārtikas iegāde, transporta lietošana u.tml. Pretendents saņem darba lapu ar veicamā uzdevuma aprakstu un sarunas plānu. Apdomas laiks – 1 min.

Pretendenta uzdevums:

 - lūgt un sniegt informāciju;

 - izteikt savu vajadzību;

 - pieņemt lēmumu, paskaidrot to u.tml.

Stāstījums par attēlu un vispārēja saruna

Šajā uzdevumā ir divas daļas:

 - stāstījums par attēlu;

 - vispārēja saruna, kurā pretendents izsaka savas domas.

Pirmkārt, pretendents saņem tematisku attēlu ar uzdevumu pastāstīt par to. Apdomas laiks dažas sekundes. Nav jāzina specifisks vārdu krājums, kas saistīts ar attēlu. Pretendentam jāprot runā izteikt savas domas vienkāršos vārdos un savstarpēji saistītos teikumos.

Otrkārt, intervētājs uzaicina pretendentu izteikt savas domas un attieksmi par attēlā redzamo situāciju.

PARAUGS
10. uzdevums

     Oficiālā intervija

1. Labdien! Es esmu... Kā jūs, lūdzu, sauc?
2. Patīkami iepazīties! Kur jūs dzīvojat?

3. Kas vēl tur dzīvo?

4. Cik ilgi dzīvojat šajā vietā?

5. Kas jums vislabāk patīk jūsu dzīvesvietā?
6. Kur mācāties/strādājat?/agrāk mācījāties/strādājāt?

7. Kāda ir/būs jūsu profesija?

8. Kāpēc izvēlējāties šo mācību iestādi/darbavietu? 
9. Kādi ir/būs jūsu darba pienākumi?
10.  Uz kurieni jūs gribētu braukt atpūsties vasarā/ziemā? Kāpēc?
11.  uzdevums
Situatīvā saruna

Pretendenta darba lapa

Situācija 

Jums būs dzimšanas diena. 

Uzdevums 
Sarunājieties ar firmas “Jautrie svētki” darbinieku/darbinieci par iespēju nosvinēt savu dzimšanas dienu!
Sarunas plāns
1. Sāciet sarunu: sasveicinieties; pasakiet, kāpēc atnācāt uz firmu.

2. Pastāstiet, kad un kur vēlaties svinēt,
ko uzaicināsiet,

kāda palīdzība būs vajadzīga.


3. Noskaidrojiet izmaksas; izvērtējiet tās ar savām iespējām.

4. Pabeidziet sarunu, atsveicinieties.

12. uzdevums
Attēls
Pastāstiet, par to, kas ir redzams attēlā!

Papildjautājumi, kurus uzdod intervētājs.
Ko jūs parasti darāt savās brīvdienās / brīvajā laikā? Kāpēc?
Ar ko kopā tās pavadāt/ar ko kopā patīk būt brīvdienās? Kāpēc?

Ko domājat par atpūtu brīvā dabā/kā jūs atpūšaties ārpus pilsētas/brīvajā dabā?

Kādas, jūsuprāt, ir atpūtas/brīvā laika pavadīšanas iespējas pilsētā/laukos?

